Diari Oficial de la Generalitat Valenciana


Sumari del DOGV 5109, del 07-10-2005 (2005/11197)

Correcció d'errades de l'anunci del concurs número CNMY05/AI00D/108, corresponent al servici de suport informàtic d'Internet i de la xàrcia de comunicacions de la Conselleria de Cultura, Educació i Esport.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5109

Data del DOGV
:   07-10-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/11338


Data del document
:   05-10-2005

Organisme emissor
:   Conselleria de Cultura, Educació i Esport

Tipus de document
:   Correcció d'errades

Correcció d'errades

 Descriptors 

:   * licitació
    * informàtica aplicada
    * contracte de serveis

Correcció d'errades de l'anunci del concurs número CNMY05/AI00D/108, corresponent al servici de suport informàtic d'Internet i de la xàrcia de comunicacions de la Conselleria de Cultura, Educació i Esport. [2005/A11081]
  
Amb data 27 de setembre de 2005 va ser publicat en el Diari Oficial de la Generalitat Valenciana número 5.101 l'anunci del concurs número CNMY05/AI00D/108, corresponent al servici de suport informàtic d'Internet i de la xàrcia de comunicacions de la Conselleria de Cultura, Educació i Esport.
  
A causa d'un error administratiu, tant en el Quadro de característiques del plec de clàusules administratives particulars com en l'anunci de licitació, es va ometre la possibilitat que les licitadores pogueren estar classificades en el subgrup 5. En conseqüència, es va procedir a la seua correcció per mitjà de Resolució de l'òrgan de contractació de 30 de setembre de 2005. No obstant això, en la dita correcció s'ha produït, al seu torn, un nou error (al transcriure la conjunció «i» en compte de la conjunció «o»), ja que a la licitació poden presentar-se les empreses que es troben classificades tant en el subgrup 4 com en el 5 del grup V.
  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, establix: «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.»
  
L'article 78.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, disposa: «En els procediments oberts la publicació s'efectuarà amb una antelació mínima de 15 dies a l'assenyalat com l'últim per a l'admissió de les proposicions. No obstant això, en els contractes d'obres, el dit termini serà de 26 dies». Per la seua banda, l'article 71.2 establix que quan l'expedient es tramite pel procediment d'urgència «els terminis establits en esta llei per a l'adjudicació i licitació del contracte es reduiran a la mitat».
  
Sobre la base dels anteriors fets i fonaments de dret, esta Conselleria resol:
  
1. Rectificar l'apartat 8u del Quadro de característiques del plec de clàusules administratives particulars, de l'expedient de contractació número CNMY05/AI00D/108, corresponent al servici de suport informàtic d'Internet i de la xàrcia de comunicacions de la Conselleria de Cultura, Educació i Esport, que on diu:
  
«Classificació en el Grup V, Subgrups 4 (Servicis de telecomunicacions) i 5 (Servicis d'explotació i control de sistemes informàtics i infraestructures telemàtiques), Categoria A.»
  
Ha de dir:
  
«Classificació en el grup V, subgrups 4 (servicis de telecomunicacions) o 5 (servicis d'explotació i control de sistemes informàtics i infraestructures telemàtiques), categoria A.»
  
2. Ampliar el termini límit de presentació de proposicions al concurs citat i la data límit d'obtenció de documents i informació fins al 24 d'octubre de 2005.
  
3. Modificar la data de publicació del resultat de la qualificació prèvia dels sobres B en el tauler d'anuncis d'esta Conselleria, que queda fixada per al dia 28 d'octubre de 2005.
  
4. Modificar la data d'obertura de les proposicions econòmiques, que queda fixada per al dia 4 de novembre de 2005, a les 12.00 hores.
  
5. Ordenar la publicació de la present resolució en el Diari Oficial de la Generalitat Valenciana.